**ДЭЛГҮҮРИЙН ХУДАЛДАА ТЕХНОЛОГИЙН ҮЙЛ ЯВЦ, ЗОХИОН БАЙГУУЛАХ ЗАРЧИМ**

Дэлгүүрийн худалдааны технологийн үйл явц нь дэлгүүрийн хүчин чадал, бараа худалдаалах хэлбэр, худалдаалах барааны төрөл, бүлгээс хамааран доорх 3 янзын бүдүүвчээр зохион байгуулагдана.

1. Тээврийн хэрэгслээс барааг буулгах, барааг тоо чанараар нь хүлээн авах, худалдаалах
2. Барааг буулгах, тоо чанараар нь хүлээн авах хадгалах, худалдаалах
3. Барааг буулгах, тоо чанараар нь хүлээн авах, хадгалах, худалдаанд бэлтгэх, худалдаалах гэсэн ажилбаруудыг зохион байгуулдаг.

 **Нэгдэх бүдүүвчээр** ихэвчлэн өдөр тутмын эрэлттэй барааг хүлээн авч худалдаалах ба мөн хүчин чадал багатай дэлгүүрүүд уг бүдүүвчээр зохион байгуулна.

 **Хоёр дахь бүдүүвчийг** үе үеийн эрэлттэй барааг тодорхой хугацаагаар нөөцөлж хадгалж, худалдаалах үед хэрэглэнэ.

 **Гурав дахь бүдүүвчийг** томоохон хүчин чадалтай дэлгүүрүүд түгээмэл хэрэглэнэ.

 Аль ч бүдүүвчээр ажилласан дэлгүүрүүд нь бараа худалдаалах хэлбэртэйгээ уялдуулан технологийн ажилбаруудыг харилцан уялдаатай цогц байдлаар зохион байгуулж ажиллах шаардлагатай байдаг.

1. Барааг тээврийн хэрэгслээс буулгах ажилбар нь гараар буюу ачиж буулгах механизмын тусламжтайгаар гүйцэтгэнэ. Барааг буулгахдаа аюулгүй ажиллагааны дүрэм, ачааны тусгай хаяг, технологийн горимыг сайтар мөрдөж байх шаардлагатай.
2. Барааг хүлээн авах ажилбар нь технологийн нэг гол ажилбар байдаг.

Барааг хүлээн авахдаа:

* Бараанаас эхлэн дагалдах баримтаар дуусгах
* Дагалдах баримтаас эхлэн бараагаар дуусгах чиглэлээр

Бараа шалгах аргачлал нь:

* Тооны шалгалт хийх
* Чанарын шалгалт хийх

Барааг шалгах аргачлал нь

* Мэдрэхүйн аргаар дээж авч шалгах
* Мэдрэхүйн аргаар бараа нэг бүрийг шалгах

Барааг хүлээн авахад үндэслэл болгох эрх зүйн акт:

* Өргөн хэргэлээний бараа бэлтгэн нийлүүлэх дүрэм
* Импортын барааг тоо ширхэг, чанар иж бүрдлийн талаар шалгаж хүлээн авах журам
* Аж ахуйн гэрээний ерөнхий нөхцөл
* Тухайн барааны холбогдох стандартууд

Барааг дагалдах үндсэн баримт нь:

* Падаан
* Чанарын сертификат

Барааг дагалдах туслах баримт нь:

* Баглаа боодлын хавсарга хуудас
* Барааны шошго
* Баглааны карт

Барааг хүлээн авах үед зөрүү гарсан тохиолдолд

* Тооны зөрүүгийн актыг
* Чанарын зөрүүгийн актыг үйлдэнэ.
1. Агуулахад барааг хадгалах технологийн үед барааг агуулахад хүлээн авах, барааны онцлогт тохирсон хадгалалтын орчныг бүрдүүлж, өрж хурааж байршуулах зэргийг зохион байгуулна.

Барааг агуулахад хадгалахдаа:

* Давхарласан өрөлтийг гол төлөв шуудай, авдар, торхонд савласан барааг хураахад ашиглана.
* Эгнэсэн өрөлтийг хураах бололцоогүй зүйлийг хураахад ашиглана.
* Овоолсон хураалтыг тогтоц муутай барааг хураахад хэрэглэнэ.
* Нүдэлсэн өрөлтийг задгай олон ширхэгтэй боон жижиг овортой бараануудыг шургуулганы нүдэнд багцалж хураахад ашиглана.

Барааг худалдаанд бэлтгэх ажилбарууд нь барааны хайрцаг баглааг задлах, шошгыг тордож янзлах, шошго зүүх, жижиглэн савлах г.мэт нийтлэг бэлтгэл ажилбаруудаас бүрдэнэ.